Pärnu Spordiliidu juhatuse koosolek 14.03.2017.a.

Kohal: Enn Hallik, Tiit Aasma, Kai Esna, Helju Sutt, Jüri Saar.

Külaline: Uno Koort

Puudusid: Rauno Kirchbaum, Mait Käbin, Marika Tikkerbär ja Matti Killing.

PÄEVAKORD:

1. Spordiajaloo raamatu partnerlusteema.
2. Spordieelarve – lähetuskulud.
3. Pärnu Spordiliidu seisukoht edaspidiseks.
4. Noorte OM lootuste aruandlus.

1. Pärnu Spodiliidu juhatus kiitis heaks Enn Halliku mõtte, et spordiajalugu tuleks talletada raamatusse. Hallik on nõus võtma selle suure töö käsile. Ta lisas, et tänapäeva digiajastul on võimalus vajadusel täiendada ja uusi andmeid juurde lisada.

Hallik rääkis võimalikust partnerlusest raamatu koostamisel. Linn peaks moodustama töökomisjoni, kes aitab materjale koguda. Ka treenerid ja spordihuvilised saavad võimalusel aidata materjalide kättesaamisel ja edastamisel.

Esimese raamatu trükikulud toetab Pärnu linn. Samuti Pärnu maakond on lubanud õla alla panna.

2. Spordieelarve( tervisesport ja lähetuskulud) jaotuse kiitis juhatus heaks alljärgnevalt:

Tervisesport

* Kurtide Spordiselts Eero             500
* Pärnu Pimedate Ühing                 300
* Karateklubi Corpore                     200
* HC Pärnu Käsipalliklubi                 380         (laste treeningud Rääma koolis)
* Audru Aitado                                1100         (laste treeningud Vabakoolis)

Võistlustele lähetamine

* Pärnumaa Spordiliit                     1500 (tali- ja suvemängud)
* Spordiveteranid                           1000
* Võimlemisklubi Rüht                     400
* Reserv 400

3. Edaspidise suhtes võttis spordiliidu juhatus seisukoha, et koostöö toimub Pärnu Maakonnaga edasi aga eraldi. Samuti EOK suhtub võrdselt linna ja maakonda.

Otsustati kokku saada Audru ja Paikuse esindajatega, et arutada edaspidist koostööd.

Tõstatati küsimus Pärnumaa spordiarengukava osas. Seoses reformidega on arengukava ootel.

4. Spordiliidu juhatus vaatas üle 2016.a. noorte OM lootustele eraldatud toetuste aruanded.

Tõdeti, et toetus on end igati õigustanud ja tublid sportlased on saanud osaleda paljudel Euroopa tiitlivõistlustel. On soetatud spordiinventari, spordiriideid ja -jalatseid.

Koosoleku juhataja: E. Hallik ja protokollija: L.Kukk